Efectul Șarapova produce hohote de râs în România: federațiile de șah și bridge, avertizate că meldonium e interzis. Cazuri incredibile de dopaj la noi în țară, la șah și bridge

Avertizarea, semnată de președintele ANAD, Grațiela Vâjială, a intrat pe adresele de email ale federațiilor. „A venit hârtia asta, dar e o situație caraghioasă. Cum se ne dopăm la șah? Ok, se mai trotilează câte unul la un concurs, dar chiar să luăm substanțe care ajută la efort nu am mai pomenit. Serios acum, singura noastră problemă este că la concursuri au apărut sportivi care folosesc tot felul de device-uri electronice. Calculatoarele în șah sunt din ce în ce mai bune și unii vor să trișeze folosind inteligența artificială”, a declarat, pentru ProSport, antrenorul federal de șah, Constantin Ionescu.

Contactat de ProSport, președintele Federației Române de Bridge, Ludovic Orban, a declarat, amuzat: „Nu mi-am verificat mailul, dar probabil că un funcționar de la agenție a trimis la toate federațiile. Creierul uman nu are nevoie de meldonium. La bridge, nu ne folosim mușchii. Ne folosim creierul. Auziți, să sunați și la federația de șah, poate le-au trimis și lor! Oricum, am luat la cunoștință și vom veghea să nu avem cazuri de dopaj în bridge”.

MAI MULTE PE PROSPORT